Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka
dňa 25. septembra 2007

Materiál číslo: 79/2007

K bodu: Návrh na označenie verejného priestranstva v mestskej časti Bratislava-Petržalka

Predkladá:                                                       Návrh uznesenia:

Marián Miškanin                                            Miestne zastupiteľstvo mestskej časti 
prednosta                                                        Bratislava-Petržalka

                                                                        s ch v a ľ u j e 
 
                                                                        návrh na označenie verejného priestranstva 
                                                                                     „Pri Veľkom Draždiaku“ v mestskej časti
                                                                        Bratislava-Petržalka

Prerokované:
v miestnej rade                                                                                
dňa 11.9.2007

Spracoval:
oddelenie ÚRaD

Dôvodová správa

       Miestnemu zastupiteľstvu mestskej časti Bratislava-Petržalka predkladáme na prerokovanie v súlade s § 2b zákona č. 369/1990 Zb. o obecnom zriadení v znení neskorších predpisov návrh na označenie nového verejného priestranstva v mestskej časti Bratislava-Petržalka.
       Dôvodom pre predloženie návrhu na označenie nového verejného priestranstva je príprava a realizácia nových stavieb a nových komunikácií v disponibilnom území.

Návrh na označenie verejného priestranstva „Pri Veľkom Draždiaku“
Predmetná lokalita sa nachádza v území ohraničenom prírodnou vodnou plochou „Veľký Draždiak“, Chorvátskym ramenom, súčasnou Jantárovou cestou a Antolskou ulicou. Jedná sa o úsek dlhý cca 560 m.
Mapová príloha

      Materiál bol prerokovaný v Miestnej rade mestskej časti Bratislava-Petržalka dňa 11. septembra 2007. Rada uznesením č. 72/2007 odporúča Miestnemu zatupiteľstvu mestskej časti Bratislava-Petržalka schváliť návrh na označenie nového verejného priestranstva v mestskej časti Bratislava-Petržalka podľa predloženého návrhu.